ขออนุญาตสอบถามนะคะ ส่วนตัวแล้วในปี 2560 เคยเป็นประจำเดือนมามากกว่าปกติและไปหาเพื่อตรวจภายใน แพทย์ได้ให้ยามาทาน และบอกว่าเราเป็นฮอร์โมนผิดปกติ และตอนนี้รู้สึกว่ากำลังกลับมาเป็นอีกรอบ เนื่องจากประจำเดือนมามากกว่าปกติค่ะ มีทั้งก้อนลิ่มเลือดด้วย ควรไปหามั้ยคะ หรือรอให้มันหายไปเอง
สวัสดีค่ะ อาการเป็นประจำเดือนมามาก เป็นลิ่มเลือด หรือมาเกิน 7 วันนั้น อาจจะมีสาเหตุมาจาก การมีเนื้องอกมดลูกหรือปากมดลูก การติดเชื้อในอวัยวะสืบพันธุ์เช่นที่มดลูก ปากมดลูก ปีกมดลูก การมีภาวะเลือดออกง่ายหยุดยากเช่นมีเกล็ดเลือดต่ำ การมีภาวะแทรกซ้อนจากการตั้งครรภ์เช่นแท้งหรือท้องนอกมดลูก เป็นต้นซึ่งควรได้รับการตรวจเพิ่มเติมโดยสูตินรีแพทย์เพื่อให้ได้สาเหตุที่แน่ชัด และรักษาตามสาเหตุนั้นๆต่อไป เพราะการปล่อยไว้อาจทำให้โรคลุกลาม หรือการเสียเลือดมากจนซีด เพลีย ขาดธาตุเหล็กได้ ถ้าแพทย์ให้ยามา ให้รับประทานยาตามที่แพทย์สั่งและกลับไปติดตามอาการในเบื้องต้น ควรงดการมีเพศสัมพันธ์ไปก่อน ไม่ไปสวนล้างช่องคลอด ไม่ซื้อยาปรับฮอร์โมนใดๆมาใช้เอง